b'\n_START_ARTICLE_\nPsyyke\n_START_PARAGRAPH_\nPsyyke (kreik. \xcf\x88\xcf\x85\xcf\x87\xce\xae, psykh\xc4\x93 el\xc3\xa4m\xc3\xa4; henki; sielu) tarkoittaa sielua ja ihmismielt\xc3\xa4. Mielt\xc3\xa4 ja sen osa-alueita, kuten emootioita, kognitiota, \xc3\xa4lykkyytt\xc3\xa4 ja persoonallisuutta, tutkiva tiede on psykologia. Psyykkinen toiminta koostuu kognitiivisista toiminnoista, emootioista ja motivaatiosta; n\xc3\xa4ist\xc3\xa4 k\xc3\xa4ytet\xc3\xa4\xc3\xa4n yhteisnimistyst\xc3\xa4 psyyke. _NEWLINE_Psyyke-k\xc3\xa4sitett\xc3\xa4 k\xc3\xa4ytett\xc3\xa4ess\xc3\xa4 korostetaan (kartesiolaisittain) mielen ja ruumiin (sooman) erillisyytt\xc3\xa4.'